เผย ยีราฟ เพิ่งมาจากแอฟริกา เจอห่างจุดโดดรถ 500 ม. คาดพยายามข้ามน้ำ
เผยซาก ยีราฟ ที่หลุดจากกรงรถบรรทุกจากไฟแดงบางคล้า มาที่บึงบัวหน้าโรงแรมสนามกอล์ฟริมถนน 304 ห่างเพียง 500 เมตร น่าจะเดินข้ามน้ำไปอีกฝั่ง แต่ขึ้นไม่ได้ ตะกุยดินจนหมดแรง จมน้ำอยู่ 3 วันจนขึ้นอืด มีคนไปเห็นวันที่ 30 ม.ค. ผู้สื่อข่าวรายงานความคืบหน้า ภายหลังพบซากยีราฟ 1 ตัวที่หลุดออกจากกรงขังขณะรถบรรทุกไปที่สวนสัตว์ที่ปราจีนบุรี บริเวณสี่แยกบางคล้า ถนนสาย 304 มุ่งหน้า อ.พนมสารคาม ตั้งแต่คืนวันที่ 28 ม.ค. โดยพนักงานของสวนสัตว์ซาฟารีเวิลด์ และเจ้าหน้าที่กู้ภัยฉะเชิงเทรา ได้ระดมออกค้นหายีราฟ จนผ่านเข้าสู่วันที่ 3ทั้งนี้ ในเวลา 13.30 น. ทีมค้นหาจากสวนสัตว์ซาฟารีเวิลด์ ได้สั่งยุติการค้นหา ทั้งภาคพื้นดินและอากาศ หลังมีชาวบ้านแจ้งเจ้าหน้าที่กู้ภัยว่า มีกลิ่นลักษณะเหม็นเน่า และพบซากสัตว์ใหญ่ น่าจะเป็นยีราฟบริเวณ คูบัวหน้าโรงแรมซันไรส์ ลากูน แอนด์ กอล์ฟ ริมถนน 304 ฉะเชิงเทรา-พนมสารคาม หมู่ 5 ตำบลท่าทองหลาง อำเภอบางคล้า ฉะเชิงเทรา ซึ่งอยู่ห่างจากจุดที่ยีราฟหลุดออกจากกรงประมาณ 500 เมตร ลักษณะเป็นคูน้ำ ปลูกบัว มีความยาวหลายสิบเมตร กว้างประมาณ 5 เมตร ลึกกว่า 1 เมตรพบซากยีราฟ ตายลักษณะหัวตกลงไปในน้ำ โผล่เพียงแต่ลำตัว เริ่มขึ้นอืดและส่งกลิ่นเหม็น ซึ่งคาดว่ายีราฟ น่าจะวิ่งมาถึงคูน้ำตรงนี้ แล้วพยายามเดินข้ามน้ำไปขึ้นอีกฝั่ง แต่ไม่สำเร็จ จนหมดแรงล้มลง ส่วนหัวจมน้ำ เป็นเหตุให้จมน้ำตาย โดยมีร่องรอยการตะกุยดินริมสระบัว ข้างที่ยีราฟนอนตายส่วนที่ไม่พบร่างยีราฟ ในการค้นหาตลอด 2 วันที่ผ่านมา คาดว่าลำตัวส่วนหนึ่งจมน้ำและมีใบบัวปิดอยู่ จนซากเริ่มขึ้นอืด ส่งกลิ่นเหม็น ทำให้มีคนไปพบดังกล่าวล่าสุด พนักงานของซาฟารีเวิลด์ ได้นำรถมาย้ายซากยีราฟ รอเจ้าหน้าที่จากกรมปศุสัตว์มาร่วมตรวจสอบ ก่อนมีการขนย้ายซากในลำดับต่อไปทั้งนี้ มีรายงานว่า ยีราฟที่ตาย น่าจะเป็น 1 ในจำนวน 68 ตัว ที่มีการขนส่งทางเครื่องบินมาจากแอฟริกา และขนส่งต่อไปที่ อ.ศรีมหาโพธิ จ.ปราจีนบุรี โดยบริษัทซาฟารีเวิลด์ มีการขออนุญาตนำเข้า และส่งออกยีราฟจากแอฟริกาตามระเบียบของไซเตส อย่างถูกต้อง ยีราฟ จึงถือเป็นทรัพย์สินของ ซาฟารีเวิลด์
เผยซาก ยีราฟ ที่หลุดจากกรงรถบรรทุกจากไฟแดงบางคล้า มาที่บึงบัวหน้าโรงแรมสนามกอล์ฟริมถนน 304 ห่างเพียง 500 เมตร น่าจะเดินข้ามน้ำไปอีกฝั่ง แต่ขึ้นไม่ได้ ตะกุยดินจนหมดแรง จมน้ำอยู่ 3 วัน
ยีราฟ,ยีราฟตาย,พบศพยีราฟ,ยีราฟจมน้ำตาย,ยีราฟ ซาฟารีเวิลด์,ข่าวทั่วไป